1999R0730 — ET — 06.01.2005 — 003.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI MÄÄRUS (EÜ) nr 730/1999, 7. aprill 1999, millega sätestatakse porgandi turustusstandard (EÜT L 093, 8.4.1999, p.14)

Muudetud:









▼B

KOMISJONI MÄÄRUS (EÜ) nr 730/1999,

7. aprill 1999,

millega sätestatakse porgandi turustusstandard







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, ( 1 ) viimati muudetud komisjoni määrusega (EÜ) nr 2520/97, ( 2 ) eriti selle artikli 2 lõiget 2, porgand on esitatud määruse (EÜ) nr 2200/96 I lisas tootena, mille turustusstandard tuleb vastu võtta; komisjoni 10. aprilli 1989. aasta määrust (EMÜ) nr 920/89, millega sätestatakse porgandite, tsitrusviljade, dessertõunte ja pirnide kvaliteedistandardid, ( 3 ) viimati muudetud määrusega (EÜ) nr 2536/98, ( 4 ) on korduvalt muudetud ning see ei ole enam juriidiliselt selge; kõnealuseid eeskirju tuleks seetõttu uuendada ja määruse (EMÜ) nr 920/89 I lisa kehtetuks tunnistada; selleks tuleks maailmaturu läbipaistvuse huvides arvesse võtta porgandistandardit, mida on soovitanud ÜRO Euroopa Majanduskomisjoni riknevate toodete standardimise ja kvaliteedi arendamise töörühm; nende standardite kohaldamine peab ebarahuldava kvaliteediga tooted turult kõrvaldama, suunama tootmist tarbijate nõudmisi rahuldavasse suunda ja hõlbustama ausal konkurentsil põhinevaid kaubandussuhteid, parandades seeläbi tootmise tasuvust; neid standardeid kohaldatakse kõikidel turustusetappidel; toodete pikamaavedu, ladustamine teatavaks ajaks või mitmesugused käitlustoimingud võivad kaasa tuua nende bioloogilisest arengust või suuremast või väiksemast riknemisohust põhjustatud kvaliteedi halvenemise; seda riknemist tuleks seetõttu arvesse võtta lähetamisjärgsetel turustusetappidel standardeid kohaldades; et ekstraklassi tooteid tuleb eriti hoolikalt sortida ja pakkida, võib nende puhul arvesse võtta üksnes värskuse ja turdumuse puudumist; käesolevas määruses sätestatud meetmed on kooskõlas värske puu- ja köögivilja korralduskomitee arvamusega, ON VASTU VÕTNUD KÄESOLEVA MÄÄRUSE:







Artikkel 1

CN-koodi 0706 10 00 alla kuuluva porgandi turustusstandard on sätestatud lisas.

Seda standardit kohaldatakse kõikidel turustusetappidel määrusega (EÜ) nr 2200/96 sätestatud tingimuste kohaselt.

Lähetamisjärgsetel etappidel võib toodetel siiski esineda vastupidiselt standardite sätetele:

— vähest värskuse ja turdumuse vähenemist,

— muude toodete puhul, v.a ekstraklassi tooted, nende bioloogilisest arengust või riknemisohust põhjustatud vähest kvaliteedi halvenemist.

Artikkel 2

Määrust (EMÜ) nr 920/89 muudetakse järgmiselt.

1. Artikli 1 esimene taane tunnistatakse kehtetuks.

2. I lisa tunnistatakse kehtetuks.

Artikkel 3

Käesolev määrus jõustub seitsmendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.









LISA

PORGANDISTANDARD

I. TOOTE MÄÄRATLUS

Käesolevat standardit kohaldatakse Daucus carota L. porgandisortide suhtes, mis tuleb tarbijale müüa värskelt, välja arvatud tööstuslikuks töötlemiseks ettenähtud porgandid.

II. KVALITEEDINÕUDED

Standardis määratletakse müügivalmis ja pakendatud porgandite kvaliteedinõuded.

A. Miinimumnõuded

Võttes arvesse iga klassi erinõudeid ja lubatud kõrvalekaldeid, peavad kõikides klassides porgandid olema:

— terved,

— veatud; mädanenud või toiduks kõlbmatud riknenud tooted ei ole lubatud,

— puhtad, see tähendab: — — pestud porgandid peavad olema ilma nähtava võõrolluseta, — ülemäärase mulla ja prügilisanditeta, kui need on pesemata või pestud ja kaetud puhta turbaga,

— kõvad,

— taimekahjuriteta,

— taimekahjuritest rikkumata,

— puitumata,

— putkumata,

— mitte haralised ja kõrvaljuurteta,

— ebatavalise pinnaniiskuseta, st pärast pesemist piisavalt tahendatud,

— võõra lõhna ja maitseta.

Porgandid peavad olema niisuguses valmimisastmes ja seisukorras, et need:

— kannatavad vedu ja käitlemist ja

— jõuavad sihtkohta rahuldavas seisukorras.

B. Liigitamine

Porgandid liigitatakse kolme järgnevalt määratletud klassi:

i) Ekstraklass Selle klassi porgandid peavad olema eriti hea kvaliteediga ja pestud. Need peavad olema asjakohasele sordile või sordivormile tüüpiliste omadustega. Need peavad olema veatud, välja arvatud tühised pindmised vead, kui need ei mõjuta toote üldilmet, kvaliteeti, säilivust ja esitusviisi pakendis. Porgandid peavad olema: — siledad, — värske välimusega, — korrapärase kujuga, — lõhedeta, — muljutiste ja pragudeta, — külmakahjustusteta. Rohelised või violetsed/tumepunased ülaosad ei ole lubatud.

ii) I klass Selle klassi porgandid peavad olema hea kvaliteediga. Need peavad olema asjakohasele sordile või sordivormile tüüpiliste omadustega. Porgandid peavad olema: — värske välimusega. Järgmised tühised vead võivad olla lubatud, kui need ei mõjuta toote üldilmet, kvaliteeti, säilivust ja esitusviisi pakendis: — tähtsusetud kujuvead, — tühised värvusvead, — vähesed armistunud lõhed, — käitlemisel või pesemisel tekkinud väikesed lõhnemised või murdumised. Kuni 10 cm pikkustel porganditel võivad olla kuni 2 cm pikkused ja muudel porganditel kuni 2 cm pikkused rohelised või violetsed/tumepunased ülaosad.

iii) II klass Sellesse klassi kuuluvad porgandid, mida ei või liigitada kõrgmatesse klassidesse, kuid mis vastavad eespool nimetatud miinimumnõuetele. Porganditel võib olla järgmisi vigu, kui on säilinud põhilised kvaliteedi-, säilivus- ja esitusviisi omadused: — kuju- ja värvusvead, — armistunud lõhed, kui need ei ulatu porgandi südamikuni, — käitlemisel või pesemisel tekkinud lõhenemised või murdumised. Kuni 10 cm pikkustel porganditel võivad olla kuni 1 cm pikkused ja muudel porganditel kuni 3 cm pikkused rohelised või violetsed/tumepunased ülaosad.

III. SUURUSNÕUDED

Suurus määratakse pealseteta porgandi suurima läbimõõdu või kaalu alusel.

i) Varajane porgand ( 5 )ja väikese juurviljaga sordid Läbimõõdu alusel sortimisel peab porgandi läbimõõt olema vähemalt 10 mm ja kaalu alusel sortimisel kaal vähemalt 8 g. Läbimõõdu alusel sortimisel peab porgandi läbimõõt olema kuni 40 mm ja kaalu alusel sortimisel kaal kuni 150 g

ii) Säilitusporgand ja suure juurviljaga sordid Läbimõõdu alusel sortimisel peab porgandi läbimõõt olema vähemalt 20 mm ja kaalu alusel sortimisel kaal vähemalt 50 g Läbimõõdu alusel sortimisel peab ekstraklassi liigitatud porgandi läbimõõt olema kuni 45 mm ja kaalu alusel sortimisel kaal kuni 200 g ning väikseima ja suurima porgandi läbimõõdu vahe samas pakendis ei või ületada 20 mm ja väikseima ja suurima porgandi kaalu vahe 150 g. I klassi liigitatud väikseima ja suurima porgandi läbimõõdu vahe samas pakendis ei või olla üle 30 mm ja väikseima ja suurima porgandi kaalu vahe üle 200 g. II klassi liigitatud porgandite puhul tuleb järgida vaid miinimumsuurust.

IV. HÄLBEID KÄSITLEVAD NÕUDED

Igas pakendis või lahtiselt pakendatud partiis lubatakse kvaliteedi- ja suurushälbeid toodete suhtes, mis ei vasta pakendil näidatud klassi nõuetele.

A. Kvaliteedihälbed

i) Ekstraklass — 5 % porgandite kaalust, mis ei vasta selle klassi nõuetele, kuid vastab I klassi nõuetele või mida võib erandlikult lubada selle klassi lubatud hälvete piires. — 5 % porgandite kaalust, mille ülaosa on rohekas või violetne/purpurne.

ii) I klass — 10 % porgandite kaalust, mis ei vasta selle klassi nõuetele, kuid vastab II klassi nõuetele või mida võib erandlikult lubada selle klassi lubatud hälvete piires. Katkisi porgandeid ja/või ilma tiputa porgandeid nende hälvete piiresse siiski ei arvata, — 10 % porgandite kaalust, mis on katkised või millel puudub tipp.

iii) II klass — 10 % porgandite kaalust, mis ei vasta ei selle klassi ega miinimumnõuetele, välja arvatud mädaplekkide või muul viisil tarbimiseks kõlbmatuks muutunud tooted, — lisaks on lubatud katkisi porgandeid kuni 25 % kaalust.

B. Suurushälbed

Kõikide klasside puhul: 10 % porgandite kaalust, mis ei vasta suurusnõuetele.

V. ESITUSVIISI NÕUDED

A. Ühtlikkus

Iga pakendi või lahtiselt pakendatud partii sisu peab olema ühtlik ja sisaldama ainult sama päritoluga, sama sorti, sama kvaliteedi ja suurusega (kui toode sorditakse suuruse järgi) porgandeid.

Pakendi või lahtiselt saadetav partii sisu nähtav osa peab esindama kogu pakendi sisu.

▼M1

Olenemata selle punkti eelmistest sätetest võivad käesoleva määrusega hõlmatud tooted komisjoni määruses (EÜ) nr 48/2003 ( 6 ) sätestatud tingimustel olla müügipakendites ► netomassiga kuni kolm kilogrammi ◄ eri tüüpi puu- ja köögiviljade seguna.

▼B

B. Esitusviis

Porgandeid võib tarnida kahel järgnevalt määratletud viisil:

i) kimpudes Porgandeid tuleb pakkuda pealsetega, mis peavad olema värsked, rohelised ja terved. Ühte kimpu seotud porgandid peavad olema peaaegu ühesuurused. Samasse pakendisse pakitud kimbud peavad olema kaalult ühtlikud ja paigutatud korrapäraselt ühte või mitmesse kihti.

ii) pealseteta Pealsed peavad olema ühetasased või ülaosa lähedalt porgandit vigastamata ära lõigatud. Porgandid võivad olla: — väikepakendis, — korrapäraselt kihtidesse paigutatud või lahtiselt pakendis, — lahtiselt (laadituna otse mootorsõidukisse või mootorsõiduki koormaruumi) II klassi porgandite puhul.

C. Pakendamine

Porgandid peavad olema nii pakitud, et need on nõuetekohaselt kaitstud.

Pakendi sisematerjal peab olema uus, puhas ja niisugune, et see ei põhjusta toodete välist ega sisemist riknemist. Kaubanduslike andmetega varustatud materjalide, eelkõige paberi või templite kasutamine on lubatud, kui trükkimisel on kasutatud mürgivaba tinti või etikettide kinnitamisel mürgivaba liimi. Pakendid või lahtiselt pakitud partiid peavad olema ilma igasuguse võõrolluseta.

Kui pestud porgandid on kaetud puhta turbaga, ei loeta kasutatud turvast võõrolluseks.

▼M3

Üksikule tootele kinnitatavad kleebised peavad olema sellised, et pärast eemaldamist ei jääks neist nähtavaid liimijälgi ega pinnakahjustusi.

▼B

VI. MÄRGISTAMISNÕUDED

1. Iga pakendi ühel küljel peavad olema loetavate, püsivate ja väljastpoolt nähtavate tähtedega järgmised andmed: ▼M3 A. Identifitseerimine Pakendaja ja/või saatja nimi ja aadressSelle teabe võib asendada: — kõikidel pakenditel, välja arvatud valmispakenditel, ametlikult väljastatud või tunnustatud koodmärgiga, mis tähistab pakendajat ja/või saatjat ja mis on kantud viite “Pakendaja ja/või saatja” (või samaväärsed lühendid) vahetusse lähedusse; — ainult valmispakenditel ühenduse piires registreeritud müüja nime ja aadressiga, mis on kantud märke “pakendatud (kelle jaoks)” või sellega samaväärse märke vahetusse lähedusse. Sellisel juhul peab märgistusel olema ka pakendajat ja/või saatjat tähistav kood. Müüja peab andma selle koodi tähenduse kohta järelevalveasutusele sellist teavet, mida viimane vajalikuks peab. ▼B B. Toote liik — kui pakendi sisu ei ole nähtav: — — “porgandid kimbus” või “porgandid”, — “värske porgand” või “säilitusporgand”, — vajaduse korral “porgandid turbas”, isegi kui pakendi sisu on nähtav, — ekstraklassi porgandite puhul sordinimetus. C. Toote päritolu Päritoluriik ja vajaduse korral tootmispiirkond või üleriigiline, piirkondlik või kohalik kohanimi. D. Kaubanduslikud omadused — klass, — suurus väljendatuna miinimum- ja maksimumläbimõõdus või kaal (ei ole kohustuslik), — kimbus porgandite puhul kimpude arv kastis. E. Ametlik kontrollmärk (ei ole kohustuslik) Pakenditele ei pea olema kantud esimeses lõigus nõutud andmeid, kui nad sisaldavad müügipakendeid, mis on väljastpoolt selgelt nähtavad ja kõikidele müügipakenditele on kantud kõnealused andmed. Sellistel pakenditel ei tohi olla mingeid eksitavaid tähiseid. Kui sellised pakendid paigutatakse alustele, siis kantakse andmed sildile, mis kinnitatakse vähemalt kahele aluse küljele nähtavale kohale.

2. Lahtiselt veetavate porgandite puhul (otse kaubaveokisse või kaubaveoki koormaruumi laadituna) kantakse eespool nimetatud andmed kauba saatelehele või teadaandele, mis paigutatakse kaubaveokis nähtavale kohale.